1962D0403 — DA — 17.12.1973 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS BESLUTNING

om indførelse af en fremgangsmåde til forudgående undersøgelse og forhandling om visse administrativt eller ved lov fastsatte bestemmelser, som medlemsstaterne påtænker at udstede på transportområdet

RÅDET FOR DET EUROPÆISKE ØKONOMISKE FÆLLESSKAB HAR under henvisning til traktaten om oprettelse af Det europæiske økonomiske Fællesskab, særlig artikel 75, under henvisning til forslag fra Kommissionen, under henvisning til udtalelse fra Det økonomiske og sociale Udvalg og fra Det europæiske Parlament, og ud fra følgende betragtninger: ud fra følgende betragtninger: Med henblik på virkeliggørelse af traktatens mål inden for rammerne af en fælles transportpolitik, bør der indføres en fremgangsmåde til forudgående undersøgelse og forhandling om visse bestemmelser, som medlemsstaterne påtænker at udstede på transportområdet; en sådan fremgangsmåde er en hensigtsmæssig foranstaltning med henblik på at lette et snævert samarbejde mellem medlemsstaterne og Kommissionen til virkeliggørelse af traktatens mål og i fremtiden undgå, at medlemsstaternes transportpolitik udvikler sig i forskellige retninger; en sådan fremgangsmåde har desuden til formål at lette den gradvise indførelse af en fælles transportpolitik, UDSTEDT FØLGENDE BESLUTNING:

Artikel 1

Såfremt en medlemsstat påtænker at udstede administrativt eller ved lov fastsatte bestemmelser, der i væsentlig grad vil kunne berøre gennemførelsen af den fælles transportpolitik på jernbane-, landevejs- og vandvejstransportens område, meddeler den i god tid Kommissionen dette skriftligt og underretter samtidig de øvrige medlemsstater herom.

▼M1

Artikel 2

1. Kommissionen retter inden to måneder efter modtagelsen af den i artikel 1 nævnte meddelelse en udtalelse eller en henstilling til medlemsstaten; den giver samtidig de øvrige medlemsstater underretning herom.

2. Hver medlemsstat kan over for Kommissionen fremsætte sine bemærkninger vedrørende de pågældende bestemmelser; den meddeler dem samtidig til de øvrige medlemsstater.

3. Såfremt en medlemsstat anmoder derom, eller Kommissionen anser det for formålstjenligt, foranstalter denne en forhandling med alle medlemsstaterne om de pågældende bestemmelser. Denne forhandling kan i det i stk. 4, omhandlede tilfælde finde sted efterfølgende inden for to måneder.

4. Kommissionen kan nedsætte den i stk. 1 fastsatte frist på anmodning af medlemsstaten eller med dens samtykke forlænge den. Fristen skal nedsættes til femten dage, hvis medlemsstaten erklærer, at de bestemmelser, den påtænker at udstede, er af hastende karakter. Nedsættes eller forlænges fristen, underretter Kommissionen medlemsstaterne herom.

5. Medlemsstaten sætter først de pågældende bestemmelser i kraft, efter at den i stk. 1 eller 4, fastsatte frist er udløbet, eller efter at Kommissionen har afgivet sin udtalelse eller henstilling, undtagen i yderst hastende tilfælde, der kræver medlemsstatens øjeblikkelige indgriben. I dette tilfælde underretter medlemsstaten straks Kommissionen derom, og den i nærværende artikel fastsatte fremgangsmåde gennemføres efterfølgende inden for en frist på 2 måneder fra underretningens modtagelse.

▼B

Artikel 3

Denne beslutning er rettet til medlemsstaterne.